Cs 


< IIMS 


Na rerevaka na Turaga sa isala ni vuku, ka sa vakacegu ka bulabula 
vinaka sara me bulabula; ka rau sa isolisoli ruarua ni Kalou: ka sa 
vakalevutaka na nodra reki ko ira era sa lomani koya. Na waka ni 
vuku sai koya na rerevaka na Turaga, ka sa balavu na kena bula. 
LOTU 1:18,20 


Raica mada na itabatamata e liu, ka raica; a sa bau vakararavi beka 
vua na Turaga, ka vakamaduataki? se sa rere e dua, ka biu laivi? 

se ko cei sa beci koya, ka masuti koya? Ko ira sa rerevaka na Turaga 
era na sega ni talaidredre ki na nona Vosa; ia ko ira sa lomani 

koya era na muria na nona sala. Ko ira sa rerevaka na Turaga era 
na vakasaqara na ka sa vinaka, ka taleitaki koya; ia ko ira sa lomani 
koya era na vakasinaiti ena lawa. Ko ira sa rerevaka na Turaga era 
na vakarautaka na lomadra, ka vakayalomalumalumutaka na 
yalodra e matana, Ka kaya, Keimami na lutu ki na liga ni Turaga, 
ka sega ki na ligadra na tamata: ni sa vaka na nona lagilagi, sa 
vakakina na nona loloma cecere. LOTU 2:10,15-18 


Sa lako yani na rerevaka na Turaga ni bera ni tauri na lewa: ia na 
voravora kei na dokadoka sa yali kina. Era na dokai na tamata 
lelevu, kei na turaga ni lewa, kei na kaukauwa; ia sa sega li e dua 
vei ira sa uasivi cake mai vua sa rerevaka na Turaga. 

LOTU 10:21,24 


Ka mo kakua ni rere, na luvequ, ni keimami sa dravudravua: ni sa 
levu na nomu iyau, kevaka ko sa rerevaka na Kalou, ka lako tani 
mai na ivalavala ca kecega, ka kitaka na ka sa vinaka e matana. 
TOBIT 4:21 

Mo rerevaki Jiova ga, ka qaravi koya ena dina ena lomamu 
taucoko: ni mo vakasamataka na veika lelevu sa kitaka vei iko 

ko koya. 1 SAMUELA 12:24 


Sa qai yaco mai vei na vuku? ia evei na vanua ni kila ka? Ka sa kaya 
vua na tamata, Raica, na rerevaka na Turaga, sai koya oqori na 
vuku; ka sa yalomatua na lako tani mai na ca. JOPE 28:20,28 

Sa savasava na rerevaki Jiova, ka vosota me sega ni mudu: sa dina 
ka dodonu kecega na lewa i Jiova. SAME 19:9 

Me ra rerevaki Jiova ko ira kecega na kai vuravura: me ra 
qoroqoro vua ko ira kecega na lewei vuravura. SAME 33:8 


Oi kemudou na nona yalododonu, mo dou rerevaki Jiova: ni sa 
sega ni vinakata ko ira sa rerevaki koya. Dou lako mai, oi kemudou 
na gone, dou vakarorogo vei au: Au na vakavulici kemudou mo 
dou rerevaka na Turaga. A cava na tamata sa gadreva na bula, ka 

sa lomana e vuga na siga, me raica kina na ka vinaka? Mo taqomaka 
na yamemu mai na ca, kei na tebenigusumu mo kakua ni vosataka 
na ka ca. Lako tani mai na ca, ka kitaka na ka vinaka; vakasagara 

na vakacegu, ka vakasagara. SAME 34:9,11-14 


Na rerevaki Jiova sa itekitekivu ni vuku: sa tu vei ira kecega sa 
muria na nona ivakaro na yalomatua: sa tudei ka sega ni mudu 
na nona vakacaucautaki. SAME 111:10 


Oi kemudou sa rerevaki Jiova, dou vakararavi vei Jiova: sai koya 

na nodra dauveivuke ka nodra isasabai. Ena vakalougatataki ira 

era sa rerevaki Jiova, na tamata lalai kei na turaga. SAME 115:11,13 
Me ra kaya ko ira sa rerevaki Jiova, ni sa tudei ka sega ni mudu 

na nona loloma cecere. SAME 118:4 


E dina ga ni sa caka ca vakadrau na tamata ivalavala ca, ka 
vakabalavutaki na nona bula, ia au sa kila vakaidina ni na vinaka 
vei ira sa rerevaka na Kalou, ka ra sa rerevaka e matana: Ia ena sega 
ni vinaka vei ira na tamata ca, ka na sega talega ni vakabalavutaka 
na nona veisiga, ka sa vaka na iyaloyalo, ni sa sega ni rerevaka na 
Kalou. Dauvunau 8:12-13 


Meda rogoca mada na itinitini ni ka taucoko oqo: Mo rerevaka na 
Kalou, ka muria na nona ivakaro: ni sai koya oqo na itavi taucoko 
ni tamata. Ni na lewa na Kalou na cakacaka kecega, kei na veika 
vuni kecega, se vinaka, se ca. Dauvunau 12:13-14 


Sa vakacerecerei ko Jiova, ni sa tiko mai cake ko koya: sa vakasinaiti 
Saioni ko koya ena lewa dodonu kei na ivalavala dodonu. Ia na 
vuku kei na Kila ka ena tudei ena nomuni gauna, kei na kaukauwa 
ni veivakabulai: na rerevaki Jiova sa nona iyau. AISEA 33:5-6 


Dokai ira na tamata kecega. Lomani ira na veitacini. Rerevaka na 
Kalou. Rokova na tui. 1 PITA 2:17 


Sa kaya ena domo levu, Mo rerevaka na Kalou, ka makalaglag 
koya; ni sa yaco mai na auwa ni nona veilewai: ka qaravi koya sa 
bulia na lomalagi, kei na vuravura, kei na wasawasa, kei na 


ivurevure ni wai. VAKATAKILA 14:7 


Na rerevaki Jiova sa itekitekivu ni kila ka: ia ko ira na lialia era 
beca na vuku kei na ivakasala. VOSA VAKAIBALEBALE 1:7 


Mo kakua ni vuku e matamu: mo rerevaki Jiova, ka lako tani mai 
na ca. Ena bulabula na nomu igagalo, ka na vakabulabulataki na 
suimu. VOSA VAKAIBALEBALE 3:7-8 

Na rerevaki Jiova sai koya me cati na ca: na viavialevu, kei na 
viavialevu, kei na ivalavala ca, kei na gusu vakatani, au sa cata. 
VOSA VAKAIBALEBALE 8:13 


Na rerevaki Jiova sa itekitekivu ni vuku: ia na kilai ni ka tabu sa 
vuku. VOSA VAKAIBALEBALE 9:10 

Sa vakabalavutaka na siga na rerevaki Jiova: ia ena vakalekalekataki 
na nodra veiyabaki na tamata ca. VOSA VAKAIBALEBALE 10:27 


Sa kaukauwa na yalodei ni rerevaki Jiova: ia era na rawata na luvena 
na vanua ni idrodro. Na rerevaki Jiova sa ivurevure ni bula, me 
lako tani mai na dai ni mate. VOSA VAKAIBALEBALE 14:26-27 


Sa vinaka cake na rerevaki Jiova ka ca na iyau levu kei na leqa sa 
yaco kina. Na rerevaki Jiova sa ivakasala ni vuku; ka sa 
yalomalumalumu ni bera na vakarokoroko. 


VOSA VAKAIBALEBALE 15:16,33 


Ena loloma cecere kei na dina sa vakasavasavataki kina na caka 
cala: ia ena rerevaki Jiova era sa lako tani kina na tamata mai na ca. 
VOSA VAKAIBALEBALE 16:6 

Sa vakayaco-ka ki na bula na rerevaki Jiova: ia ko koya sa tu kina 
ena mamau; ena sega ni sikovi koya na ca. 

VOSA VAKAIBALEBALE 19:23 


Ena yalomalumalumu kei na rerevaki Jiova sa vutuniyau, kei na 
vakarokoroko, kei na bula. VOSA VAKAIBALEBALE 22:4 

Me kakua ni vuvutaki ira na tamata ivalavala ca na lomamu: ia mo 
rerevaka na Turaga ena siga taucoko. Ni sa yaco vakaidina na 
icavacava, ka na sega ni muduki tani na nomu namaka. 


VOSA VAKAIBALEBALE 23:17-18 


Ka sa kaya vei ira na turaga ni lewa, Dou garauna na ka dou sa 
kitaka: ni dou sa sega ni lewa ena vuku ni tamata, ia vei Jiova ga, 
o koya sa tiko vata kei kemudou ena lewa. O koya oqo mo dou 
rerevaki Jiova; dou garauna ka kitaka: ni sa sega na caka cala vua 
na Turaga na noda Kalou, se na veidokai ni tamata, se taura na 
isolisoli. 2 VEIGAUNA 19:6-7 


